[{"text_idx": "#000002", "text": "Ar o\u0302l yr holl oriau ar y felin draed, a\u2019r holl wythnosau\u2019n rhedeg yn y tywydd gwlyb, roedd y cyfan yn werth chweil \u2013 llongyfarchiadau am gymryd rhan yn 10k Bae Abertawe Admiral 2023!"}, {"text_idx": "#000003", "text": "Roedd yn ddigwyddiad ardderchog unwaith eto, ac roedd yr oedolion a\u2019r plant yn rhedeg er mwyn curo eu nodau a chodi arian dros elusennau. Cofiwn hefyd am y gefnogaeth arbennig gan y bobl a oedd yn gwylio ar ochrau\u2019r llwybr!"}, {"text_idx": "#000006", "text": "Roedd ffotograffwyr swyddogol y ras, Photo-fit.net ar y cwrs trwy gydol y dydd i dynnu llun ohonoch yn y ras. Mae eich lluniau o\u2019r ras bellach ar-lein."}, {"text_idx": "#000007", "text": "Diweddariad am y ras 2022"}, {"text_idx": "#000012", "text": "Mae Cyngor Abertawe\u2019n trefnu digwyddiad eleni ar gyfer ddydd Sul 18 Medi. Mae cynnig pris cofrestru cynnar ar gael tan 31 Ionawr."}, {"text_idx": "#000013", "text": "Roedd digwyddiad y llynedd yn nodi\u2019r 40fed tro i\u2019r ras boblogaidd hon sydd bob amser yn cynnig cwrs arfordirol gwastad a hynod olygfaol gael ei chynnal."}, {"text_idx": "#000014", "text": "Mae\u2019r digwyddiad wedi ennill gwobrau\u2019n rheolaidd ac mae\u2019r cyngor am iddo barhau fel digwyddiad o safon, gan ddenu rhedwyr o bob oedran a gallu."}, {"text_idx": "#000015", "text": "Sefydlodd Cyngor Abertawe\u2019r ras ym 1981 ac maent wedi parhau i\u2019w threfnu ers hynny \u2013 gan ei chynnwys yn rhaglen ddigwyddiadau flynyddol y ddinas."}, {"text_idx": "#000016", "text": "Yr haf hwn fydd y 16eg achlysur hefyd i gwmni Admiral noddi\u2019r digwyddiad, sydd yn ogystal a\u0302\u2019r 10k yn cynnig rasys hwyl iau 1K a 3K, ynghyd a\u0302 ras 10k i bobl mewn cadair olwyn a ras masgotiaid."}, {"text_idx": "#000017", "text": "Meddai Aelod y Cabinet Robert Francis-Davies, \u201cMae ras 10k Bae Abertawe Admiral yn ddigwyddiad nodedig yn y calendr rhedeg ac mae\u2019n denu cyfranogwyr o bob cwr o\u2019r DU."}, {"text_idx": "#000018", "text": "\u201cMae\u2019n nodwedd boblogaidd iawn o galendr digwyddiadau blynyddol Abertawe; mae\u2019n wych ar gyfer athletwyr ar lefel eli\u0302t, pobl sy\u2019n codi arian ar gyfer elusennau a\u2019r rheini sy\u2019n ceisio curo\u2019u hamser gorau neu drechu\u2019u nodau ffitrwydd."}, {"text_idx": "#000019", "text": "\u201cMae cefndir anhygoel Bae Abertawe a\u2019r cwrs gwastad yn golygu ei fod yn ddigwyddiad o\u2019r radd flaenaf. \u201cRoedd ras arbennig y llynedd i ddathlu\u2019r 40fed ras yn llwyddiant enfawr \u2013 ac rydym yn hyderus y bydd digwyddiad 2022 yn llwyddiant hefyd."}, {"text_idx": "#000023", "text": "\u201cHoffwn ddymuno pob lwc i\u2019r holl redwyr.\u201d"}, {"text_idx": "#000026", "text": "Roedd tua 4,000 o redwyr wedi cymryd rhan yn y ras y llynedd, gan redeg rhwng San Helen a\u2019r Mwmbwls. Dyma\u2019r ras 10k orau yng Nghymru yn o\u0302l Gwobrau Rhedeg 2019."}, {"text_idx": "#000027", "text": "I gadw\u2019ch lle ar linell gychwyn ras 2022 ac i fanteisio ar y cynnig cynnar"}, {"text_idx": "#000028", "text": "Cyflwynwch eich ceisiadau heddiw ar gyfer ras 10k Bae Abertawe Admiral a fydd ar thema\u2019r 80au"}, {"text_idx": "#000030", "text": "Disgwylir i\u2019r digwyddiad a drefnir gan Gyngor Abertawe gael ei gynnal ddydd Sul 19 Medi a bydd y cyfle i gofrestru\u2019n cau ar 31 Awst, er gall hyn fod yn gynharach os nad oes lleoedd ar o\u0302l cyn hynny."}, {"text_idx": "#000031", "text": "Er mwyn dathlu lansiad y digwyddiad ym 1981, bydd digwyddiad eleni\u2019n dathlu popeth sy\u2019n ymwneud a\u0302\u2019r 1980au, felly mae croeso i\u2019r rheini sy\u2019n cymryd rhan ddathlu popeth am yr 80au drwy wisgo gwisg ffansi fel bandiau chwys, cynheswyr coesau, gwallt mawr a lliwiau llachar \u2013 ewch yn wyllt! Gallwch ddisgwyl cerddoriaeth a chymeriadau o\u2019r 80au a digon o adloniant yn y parthau cefnogi ar hyd y llwybr."}, {"text_idx": "#000032", "text": "Disgwylir i gannoedd o bobl sydd newydd ddechrau rhedeg ymuno a\u0302 40fed ras 10k Bae Abertawe\u2019r haf hwn a noddir gan Admiral. Dechreuodd llawer o bobl redeg ar o\u0302l iddynt dreulio cannoedd o oriau ychwanegol yn eu cartrefi oherwydd y pandemig."}, {"text_idx": "#000033", "text": "Meddai Aelod Cabinet y Cyngor, Robert Francis-Davies, \u201cMae llawer o bobl wedi dechau rhedeg, loncian neu gerdded dros yr 16 mis diwethaf."}, {"text_idx": "#000034", "text": "\u201cMae\u2019n debyg bod llawer eisoes wedi hyfforddi digon i allu rhedeg y ras 10k, ond nid ydynt wedi sylweddoli hynny eto!"}, {"text_idx": "#000035", "text": "\u201cMae rhedeg wedi bod yn ddihangfa y mae llawer wedi\u2019i fwynhau, yn enwedig dros y flwyddyn ddiwethaf neu cyn hynny, ac mae wedi cynnig buddion iechyd a lles go iawn."}, {"text_idx": "#000036", "text": "\u201cAr gyfer y rheini sydd wedi bod yn rhedeg neu loncian dros y misoedd diwethaf, mae\u2019r 10k yn gyfle gwych i fwyhau llwybr gwastad, llawn golygfeydd mewn ffordd newydd. Gall fod yn her gyffrous newydd \u2013 a bydd y rheini sy\u2019n cymryd rhan yn ennill gwobr i ddathlu pen-blwydd y ras yn 40 oed!\u201d"}, {"text_idx": "#000037", "text": "Fel yr holl ddigwyddiadau rhedeg yng Nghymru, gohiriwyd ras y llynedd o ganlyniad i\u2019r pandemig. Bydd ras eleni\u2019n un arbennig iawn am ei bod yn dathlu pen-blwydd ras 10k Bae Abertawe\u2019n 40 oed."}, {"text_idx": "#000038", "text": "Dyma fydd y 15fed achlysur i gwmni Admiral noddi\u2019r digwyddiad, sydd yn ogystal a\u0302\u2019r 10k yn cynnig rasys hwyl iau 1K a 3K, ynghyd a\u0302 ras 10k i bobl mewn cadair olwyn a ras masgotiaid."}, {"text_idx": "#000041", "text": "Bydd mesurau fel dechrau\u2019r ras ar adegau gwahanol yn sicrhau bod y ras yn ddiogel i bawb sy\u2019n cymryd rhan, gan gynnwys y gymuned ehangach."}, {"text_idx": "#000042", "text": "Sicrhawyd lleoedd i\u2019r rheini a gofrestrodd ar gyfer digwyddiad 2020 yn awtomatig ar gyfer digwyddiad dathliadol eleni."}, {"text_idx": "#000043", "text": "Ewch i am ragor o wybodaeth ac i gadw\u2019ch lle ar y llinell gychwyn."}, {"text_idx": "#000046", "text": "Dros yr ychydig wythnosau nesaf i ddathlu ein pen-blwydd yn 40 oed, bydd Nigel Jones, sydd wedi bod yn Gyfarwyddwr Rasys 10k Cyngor Abertawe ers 1986, yn archwilio\u2019i archif 10k helaeth ac yn siarad a\u0302 rhai o\u2019r bobl allweddol sydd wedi bod yn rhan o\u2019r ras dros y blynyddoedd."}, {"text_idx": "#000048", "text": "Mae ein herthygl gyntaf am Chris Peregrine, a oedd yn gweithio fel newyddiadurwr ifanc ar gyfer South Wales Evening Post ym 1981. Hyrwyddodd Chris yr awgrymiadau ar gyfer sut i ddechrau hyfforddi, ysgrifennodd erthyglau cyn ac ar o\u0302l rhai o rasys 10k cynnar Bae Abertawe a chymerodd ran yn y ras gyntaf..."}, {"text_idx": "#000050", "text": "Gyda chychwyniad Marathon Llundain ym mis Mawrth y flwyddyn honno, newidiodd wyneb rasio am hwyl am byth, gan ganiata\u0301u amaturiaid i redeg ochr yn ochr a\u0302 pherfformwyr ar lwyfan proffil uchel, yr oedd llwyddiant y ras wedi cyrraedd lefelau annirnadwy dros y blynyddoedd dilynol. A gellid dweud yr un peth am ras gyntaf 10k Bae Abertawe, a ddilynodd olion traed Llundain ym mis Hydref y flwyddyn honno."}, {"text_idx": "#000051", "text": "Ond does dim gwerth trefnu digwyddiad i dorf o gyfranogwyr os nad oes unrhyw un yn gwybod amdano. Roedd yn rhaid lledaenu\u2019r neges, a pha ffordd well o wneud hynny na thrwy\u2019r papur newydd sy\u2019n parhau i wasanaethu\u2019r gymuned, y South Wales Evening Post? Roeddem yn barod am yr her."}, {"text_idx": "#000052", "text": "Caiff y dywediad \u201cgweithio mewn partneriaeth\u201d ei ddefnyddio\u2019n helaeth heddiw, ond no\u0302l ym 1981, nid oedd dilyn ymagwedd gydlynol yn boblogaidd iawn. Roedd llwyddiant y Marathon Llundain cychwynnol wedi amlygu\u2019r potensial ar gyfer cyflwyno digwyddiad sy\u2019n ysbrydoli pobl i wthio\u2019u hunain. Yn Neuadd y Ddinas Abertawe, roedd staff yr adran hamdden ar y pryd yn rhagweld y byddai\u2019r digwyddiad a oedd yn cael ei gynllunio hefyd yn cynnig cyfle newydd ar gyfer \u2018rhedeg i bawb\u2019. Penodwyd John Collins, aelod profiadol o Harriers Abertawe, gan y cyngor i helpu Andrew Reid a Dave Flynn i drefnu\u2019r digwyddiad. Roedd dyn arall a\u0302 phrofiad yn y maes hwn i alw arno hefyd. Tair blynedd yn flaenorol, roedd Berwyn Price wedi ennill medal aur i Gymru yn ras clwydi 110 metr Gemau\u2019r Gymanwlad yn Edmonton, Canada, ac roedd yn digwydd bod yn gydweithiwr i Andrew a Dave."}, {"text_idx": "#000053", "text": "Roedd y ti\u0302m wedi\u2019i ffurfio ac roedd angen rhywun o noddwyr y digwyddiad, The Evening Post, i ledaenu\u2019r gair. Roedd yn bryd chwilio am yr hen dracwisg a threnyrs Adidas. Er nad oedd rhedeg ar y strydoedd yn newydd i rai pobl, roedd eraill yn teimlo bod angen arweiniad arnynt ynghylch sut i ymgymryd a\u0302 llwybr rhedeg 6.2 milltir o hyd, felly penderfynwyd cyhoeddi awgrymiadau hyfforddi wythnosol. Roedd teimlad da yn y cyfnod cyn y digwyddiad y gallai\u2019r ras newydd hon o\u2019r enw ras 10k Bae Abertawe fod yn dechrau rhywbeth mawr. Ar o\u0302l i fi rhoi gwybod i\u2019r ymgeiswyr am yr ymdrech gorfforol y byddai\u2019n ofynnol ganddynt wrth baratoi am y digwyddiad, ac yn ystod y ras ei hun, er cwrteisi penderfynais ymuno a\u0302\u2019r 2,000 o redwyr eraill wrth y llinell ddechrau ar ddiwrnod y ras."}, {"text_idx": "#000054", "text": "Felly, gan wisgo crys-t Post People, rhedais o St Helens tuag at y Mwmbwls ac yn o\u0302l eto. Rwy\u2019n cofio gofyn ym mhapur newydd y diwrnod canlynol a oedd dwy ras yn cael eu cynnal, gan ei fod yn ymddangos bod rhedwyr yn rhedeg tuag ataf wrth iddynt anelu am adref. Athletwyr profiadol oedd y rhain, yn o\u0302l y so\u0302n. Ond gan gadw at frandio fy nghrys, penderfynais redeg gyda\u2019r bobl roeddwn i\u2019n fwy cyfarwydd a\u0302 nhw, y rhai oedd yn darllen y post, er nid oedd llawer o sgwrs rhyngom wrth i\u2019r milltiroedd gynyddu. Ar ryw adeg, gwelais y llinell derfyn a chyfnod byr wedi hynny, sylweddolais y byddai\u2019r digwyddiad hwn yn datblygu\u2019n rhywbeth mawr."}, {"text_idx": "#000056", "text": "Rhagor o wybodaeth ac i gadw\u2019ch lle ar y llinell gychwyn"}, {"text_idx": "#000058", "text": "Mae canlyniadau a lluniau 10K Bae Abertawe Admiral ar-lein\nYour Admiral Swansea Bay 10k results and photos are now online\nDiweddariad am y ras 2022\nLleoedd ychwanegol wedi\u2019u cyhoeddi ar gyfer ras 2022 \u2013 mae amser i chi gofrestru o hyd!"}]